MT
11.4.2022
Il-Ġurnal Uffiċjali tal-Unjoni Ewropea
C 158/13
Skont il-Gvern Ungeriż, l-interpretazzjoni mogħtija mill-Kummissjoni fid-deċiżjoni kkontestata hija mhux biss kuntrarja għall-prattika preċedenti tagħha u għall-ġurisprudenza tal-Qorti tal-Ġustizzja, iżda, barra minn hekk, tippreġudika b’mod gravi l-kooperazzjoni bejn il-Kummissjoni u l-awtoritajiet ta’ ġestjoni tal-Istati Membri.
Il-Gvern Ungeriż, minbarra l-fatt li jsostni li l-istituzzjoni tal-Unjoni ser ikollha tieħu deċiżjoni meta jiġi emendati l-programmi operazzjoni u li jikkunsidra, f’dan ir-rigward, li l-eċċezzjoni prevista fl-Artikolu 4(3) tar-Regolament 1049/2001 għandha tiġi applikata, jenfasizza li l-partikolarità tal-proċedura attwali hija li d-deċiżjoni tal-Istat Membru fil-kuntest tal-ġestjoni maqsuma hija fil-verità meħuda taħt superviżjoni stretta tal-Kummissjoni.
Formalment, għalkemm din hija deċiżjoni tal-awtorità tal-Istat Membru, il-Kummissjoni tista’ teżerċita influwenza li tista’ tintwera fuq din id-deċiżjoni, u għalhekk huwa iktar inaċċettabbli li tali deċiżjoni ma tkunx is-suġġett tal-protezzjoni offruta minn din l-eċċezzjoni.
L-eċċezzjoni prevista fl-Artikolu 4(3) tar-Regolament Nru 1049/2001 hija wkoll intiża sabiex tipproteġi t-teħid ta’ deċiżjonijiet tal-awtoritajiet tal-Istati Membri.
(1)
Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol.
3, p. 331).
Rikors ippreżentat fit-28 ta’ Frar 2022 – Schneider vs EUIPO – Frutaria Comercial de Frutas y Hortalizas (frutania) (Kawża T-109/22) (2022/C 158/16) Lingwa tar-rikors: il-Ġermaniż Partijiet Rikorrent: Markus Schneider (Bonn, il-Ġermanja) (rappreżentanti: M. Bergermann u D. Graetsch, avukati) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: Frutaria Comercial de Frutas y Hortzlizas, SL (Zaragoza, Spanja)
Informazzjoni dwar il-proċedimenti quddiem l-EUIPO Applikant għat-trade mark kontenzjuża: ir-rikorrent Trade mark kontenzjuża kkonċernata: applikazzjoni għat-trade mark figurattiva tal-Unjoni Ewropea frutania ta’ kulur blu – Applikazzjoni għal reġistrazzjoni Nru 11 987 419 Proċedimenti quddiem l-EUIPO: proċedimenti ta’ oppożizzjoni Deċiżjoni kkontestata: id-deċiżjoni tal-Ewwel Bord tal-Appell tal-EUIPO tas-17 ta’ Diċembru 2021 fil-Każ R 1058/2017-1
Talbiet Ir-rikorrent jitlob li l-Qorti Ġenerali jogħġobha: — tannulla d-deċiżjoni kkontestata; — tikkundanna lill-EUIPO għall-ispejjeż inklużi dawk tal-proċedimenti ta’ appell.
Motiv invokat — applikazzjoni u interpretazzjoni żbaljati tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill.